NukeNews No. 15 - FINNISH

************************************************************ *    NukeNews #15 - Ydinvoiman vastainen uutispalvelu     * ************************************************************ -- 0. Esipuhe -- Tervetuloa Nuclear Heritage -verkoston monikielisen uutiskirjeen 15. julkaisun pariin! Tässä numerossa yhteisömme verkostoituneet aktivistit raportoivat aiheista, joiden kanssa he kamppailevat Ranskassa, Ukrainassa, Puolassa, Britanniassa, Venäjällä, Kanadassa sekä muilla alueilla. Pääaiheina ovat uraani, uudet reaktorit, reaktoreiden käyttöikä ja ydinjäte. Elokuulla pidimme NukeNews-minileirin Kaplicessa, Tsekin tasavallassa. Keskustelimme NukeNews-projekteista ja projektien laajentamis- ja kehittämismahdollisuuksista. Jos olet kiinnostunut keskustelusta ja sen tuloksista, katso keskustelun kooste täältä: http://www.nuclear-heritage.net/index.php/Anti-nuclear_mini_camp_in_the_Czech_Republic Artikkelit seuraavaan NukeNews-julkaisuun ovat tervetulleita! Lisätietoa asiasta löydät uutiskirjeen lopusta. Arvostamme myös apua käännösten tekemiseen ja oikolukuun, ja otamme ilolla vastaan aloitteita uusien NukeNews-kieliversioiden luomiseksi! -- Sisältö NukeNews nro#15 -- 0. Esipuhe 1. Osallistu Bure365-kampanjaan! 2. Ukraina: Päivitystä Hmelnytskyin ydinvoimarakennussuunnitelmiin 3. Valokuvanäyttely "Uraanin kasvot" Polnássa 4. Marssi uraania vastaan Brzkov'ssa 5. Kampanjointia riippumattoman säteilyvalvonnan puolesta Luoteis-Britanniassa 6. Britannia: Seis Moorside -adressi 7. Britannia: Ei niinkään ohikiitävä kohtaaminen - ydinjätejunat Carnforthissa 8. Virolainen energiayhtiö vastasi "Ei kiitos" investointiin Visaginasin ydinvoimalaprojektiin 9. Venäjä: Kansainvälinen kampanja Venäjän ydinvoiman vastaisen liikkeen tukemiseksi 10. Tsekin tasavalta - Slovakia - Unkari: Tilannepäivitys 11. Eurooppa: Japanilainen asiantuntija Euroopassa kertomassa Fukushimasta 12. Uusi World Nuclear Industry Status Report netissä 13. Päivitystä puolalaisen ydinvoimalahankkeen tilanteeseen 14. Kanada: Ontario Power Generationin mukaan Darlingtonin riskit ovat hallinnassa 15. "Keltakakun" jäljillä 16. Smolensk: Venäläinen ydinvoimateollisuus valehtelee virallisissa asiakirjoissa 17. Sopimus ydinvoimalan rakennuttamisesta Puolaan 18. Uutisia kuulemistilaisuudesta Venäjällä 19. Kuolan ydinvoimalaitoksen nelosreaktorin käyttöiän jatkaminen: tarpeeton riski 20. Rosatomin toimille Suomessa lupa hallitukselta 21. EU myöntää tukea Hinkley Pointin ydinvoimalalle 22. Sellafieldista vuoti valokuvia 23. Herätyskellot soivat Capenhurstille 24. Tulevia tapahtumia 25. NukeNews -uutiskirjeestä -- 1. Osallistu Bure365-kampanjaan! -- Bure365-kampanja käynnistettiin kesäkuussa 2014 ja sen tarkoituksena on vastustaa "Cigéo"-projektia, jossa suunnitellaan korkea-aktiivisen ydinjätteen loppusijoituspaikan rakentamista pieneen Buren kylään Itä-Ranskassa. Ydinvoiman vastaiset ryhmät Ranskasta ja kaikkialta Euroopasta on kutsuttu mukaan kampanjaan järjestämään mahdollisimman paljon toimintaa asiaan liittyen. Kaikenlaiset solidaarisuuden osoitukset ovat tervetulleita: kansalaistottelemattomuus, julkiset tempaukset, suora toiminta, laillinen toiminta... Lue kutsu: http://nocigeo.noblogs.org/post/category/translation-en/ -- 2. Ukraina: Päivitystä Hmelnytskyin ydinvoimarakennussuunnitelmiin -- Hyvät uutiset: Viranomaiset sanovat että Ukraina ei tee enää jatkossa yhteistyötä Venäjän kanssa uusien voimalayksiköiden rakentamiseksi Hmelnytskyin ydinlaitokselle. Huonot uutiset: Uusien reaktoreiden rakentamista harkitaan edelleen, mutta toisen yhteistyötahon kanssa. Lisäksi syyskuun alussa Ukrainan parlamentti totesi että hallituksen pitäisi päättää mahdollinen rakennuspaikka ja yhteistyökumppani vuoden loppuun mennessä. Puhetta on ollut myös osittaisesta yksityistämisestä (enintään 40 %) Energoatomille. Tämä on aivan uutta, sillä viime aikoina on ollut puhetta pääasiassa yhtiöittämisestä (ensimmäinen askel yksityistämiseen). Yksityistämisen ajatellaan auttavan yksityisten investoijien saamista mukaan projektiin. Toinen tapa varojen saamiseen arvellaan olevan sähkönvientisopimus EU:n kanssa. Mahdollisina teknisinä yhteistyötahoina on tähän mennessä mainittu tsekkiläiset yhtiöt. Keskusteluissa on paljon yksinkertaistamista ja tiedonpuutetta. Joka tapauksessa todetaan, että Hmelnytskyin olemassa olevan infran käyttö ei ole mahdollista. -- 3. Valokuvanäyttely "Uraanin kasvot" Polnássa -- Tsekin Polnássa Kuba and Pařízek -kirjakaupassa (Husovo náměstí 44) oli 24.9.-31.10.2014 esillä Václav Vaškůn valokuvanäyttely "Uraanin kasvot". Näyttelyn kanssa samanaikaisesti oli meneillään soveltuvuustutkimukset Brzkov'on ja Horní Věžniceen suunnitelluista uraanijätteen loppusijoituspaikoista (hallitus antoi valtiolliselle yhtiölle DIAMO:lle tehtäväksi saattaa tutkimukset loppuun 30.9.2014 mennessä). Valokuvanäyttelyn avajaisia vietettiin keskiviikkona 24. syyskuuta kello 15, jolloin myös Václav Vašků oli paikalla. Lue koko artikkeli: http://www.nuclear-heritage.net/index.php/Photo_Exhibition_%22Faces_of_Uranium%22_in_Poln%C3%A1 -- 4. Marssi uraania vastaan Brzkov'ssa -- 7.9.2014 järjestetty suunnitteilla olevaa uraanikaivostoimintaa vastustava marssi keräsi parisataa osallistujaa - pääasiassa paikallisia lapsineen, mutta jonkin verran osallistujia saapui myös lähistöllä sijaitsevista muista kylistä ja kaupungeista. Marssin järjestänyt "Tulevaisuutemme ilman uraania" -yhdistys tuo esiin Brzkov'n asukkaiden paheksunnan hallituksen aikomuksista aloittaa alueella uudelleen uraanikaivostoiminta. Hallituksen aikeet olisivat vastoin Tsekin tasavallan luonnonvaroja koskevaa poliittista linjausta vuodelta 1999. Tapahtumapäivän aikana asukkailla oli mahdollisuus allekirjoittaa kansanliikkeen adressi "Ei uraanikaivosta ylängölle", joka luovutetaan pääministeri Sobotkalle. Lue koko artikkeli: http://www.nuclear-heritage.net/index.php/March_against_uranium_in_Brzkov -- 5. Kampanjointia riippumattoman säteilyvalvonnan puolesta Luoteis-Britanniassa -- Radiation Free Lakeland kampanjoi riippumattoman säteilyvalvonnan puolesta Luoteis-Britanniassa. Tähän saakka tehtävää on hoitanut RADMIL - säteilyvalvonta Lancashiressa, mutta toiminta lakkautettiin valtuuston leikkausten vuoksi. http://mariannewildart.wordpress.com/2014/09/07/independent-radiation-monitoring-in-nw-what/ -- 6. Britannia: Seis Moorside -adressi -- Kyseinen adressi on aloitettu tavoitteena pysäyttää Moorside, jota teollisuuden edustajat ovat kuvailleet "merkittävimpänä ydinvoiman kehitystyönä Euroopassa". Huolimatta siitä, ettei ydinjäteongelmaan ole ratkaisua, hallituksemme on jääräpäisesti päättänyt sotkea laajan kaistaleen Cumbriasta tarkoituksenaan rakentaa uusia ydinvoimaloita. Parlamentaarikko Michael Meacheria lainaten: "Me tarvitsemme uusia ydinvoimaloita ihan niin kuin tarvitsemme reiän päähämme!"... Allekirjoita vetoomus ja levitä linkkiä laajalle! https://you.38degrees.org.uk/petitions/stop-moorside-biggest-nuclear-development-in-europe -- 7. Britannia: Ei niinkään ohikiitävä kohtaaminen - ydinjätejunat Carnforthissa -- Korkea-aktiivisia ydinpolttoainesauvoja sisältäviä säiliöitä kuljettavat junat kulkevat säännöllisesti Carnforthin kautta. Näitä käytetyn ydinpolttoaineen jätekuljetuksia hoitaa DRS (Direct Rail Services, omistaja ydinvoiman käytöstä poistoa valvova virasto), joka kuljettaa tätä korkea-aktiivista jätettä läpi eräiden Britannian tiheiten asuttujen alueiden. http://mariannewildart.wordpress.com/2014/07/19/not-so-brief-encounter-nuclear-trains-at-carnforth/ -- 8. Virolainen energiayhtiö vastasi "Ei kiitos" investointiin Visaginasin ydinvoimalaprojektiin -- Liettua ja Hitachi Ltd valmistelevat suunnitelmia tilapäisen projektiyhtiön perustamiseksi Visaginasin ydinvoimalahanketta varten. Näyttää kuitenkin siltä ettei hankkeella ole kovin paljoa mahdollisuuksia, koska sitä ei voida toteuttaa ilman alueellista tukea Virolta ja Latvialta. Viro on erityisen haluton sijoittamaan uuteen voimalaan. Sandor Liive Eesti Energiasta totesi, ettei halpaa ydinenergiaa enää ole olemassa, ja jos liettualaiset lähestyisivät nyt Viroa investointitarjouksella Visaginasin ydinvoimalaprojektista (lainaus elokuulta 2014), vastaus olisi "Ei". Lue lisää: http://www.nuclear-heritage.net/index.php/Estonian_energy_company_about_investing_in_Visaginas_NPP:_%22No,_thanks%22 -- 9. Venäjä: Kansainvälinen kampanja Venäjän ydinvoiman vastaisen liikkeen tukemiseksi -- Se että Venäjällä on erityinen näkemys siitä mikä on kansallinen intressi ja mikä ei, ei ole mitään uutta. Mutta ydinvoiman vastaisten aktivistien, erityisesti kansalaisjärjestö Ecodefensen jäsenten syrjintä on saavuttanut asiassa tason, joka vaatii kansainvälistä protestia. Alta löydät selkeän sovelluksen, jonka avulla voit osallistua - useilla eri kielillä. Anna tukesi ystävillemme Venäjällä, se auttaa ydinvoiman vastaista liikettä kaiken kaikkiaan: http://www.dianuke.org/international-appeal-in-solidarity-with-russian-anti-nuke-group-ecodefense-declared-foreign-agent/ -- 10. Tsekin tasavalta - Slovakia - Unkari: Tilannepäivitys -- Suunnitelmat rakentaa Etelä-Tsekin Temelínin ydinvoimalalle kaksi uutta yksikköä peruttiin - taloussyiden vuoksi. Mutta edelleen on olemassa tavoitteita Temelínin ydinvoimalan laajentamiseksi - ja myös Dukovanyn ydinvoimalan, joka on Tsekin toinen ydinvoimalaitos. Tavoitteena on kummankin laajentaminen vähintään yhdellä reaktorilla. Toisaalta Tsekin tasavallan hallinnoima sähköyhtiö CEZ näyttää suunnittelevan ison osakkuuden ostoa Slovak SE -sähköyhtiöstä, joka on tällä hetkellä italialaisen ENEL-yhtiön omistuksessa. ENEL:in tavoitteena on luopua joistakin vähemmän tuottavista sijoituksistaan ulkomailla. Tuloksena voi olla uusi yritys ydinvoimainvestointeihin omin resurssein niin Slovakiassa kuin Tsekissäkin. Tai kenties myös Venäjän tukemana, jolta näyttää eräs tapaus Unkarissa, missä entisen toisinajattelijan Viktor Orbanin luoma ulkopoliittinen strategia näyttää yhä enemmän kopiolta Vladimir Putinin Venäjän etenemisestä uusille alueille, missä milloinkin, ja tietenkin vahva kiinnostus venäläiseen ydinteknologiaan ja yleisesti muiden maiden vielä suurempi energiariippuvuus Venäjästä. Mutta huhuja on kuultu myös Kiinan tuesta, mistä kertoo Romanian tapaus. Lue lisää: http://spravy.pravda.sk/ekonomika/clanok/328081-stratove-mochovce-zavisi-to-aj-od-kupca/ http://hungarianwatch.wordpress.com/2014/05/05/rosatom/ -- 11. Eurooppa: Japanilainen asiantuntija Euroopassa kertomassa Fukushimasta -- Kazuhiuko Kobayashi Japanista on asunut pitkään Saksassa ja tunnetaan ankarana ydinvoimalobbyn kriitikkona. Tänä syksynä hän on taas vierailemassa Euroopassa kertoakseen Fukushiman tämänhetkisestä tilanteesta ja Japanin ydinvoimalobbyn suunnitelmista. Hän vierailee Saksassa, Puolassa, Itävallassa, Turkissa ja Sloveniassa. Tiedotustilaisuuksien ohella hän tukee saaduin lahjoitusvaroin lasten projektia Japanissa. Katso myös: http://www.youtube.com/watch?v=jyfbEPCNgnY http://nuclear-news.net/2012/12/04/fukushima-medical-university-hospital-cover-up-an-interview-with-kazihiko-kobayashi/ -- 12. Uusi World Nuclear Industry Status Report netissä -- Yksi parhaista katsauksista koskien maailmanlaajuista ydinvoimakehitystä, vuoden 2014 World Nuclear Industry Status Report -julkaisu on nyt saatavilla. Vuoden 2014 julkaisu (ja aiemmat) löytyvät täältä: http://www.worldnuclearreport.org -- 13. Päivitystä puolalaisen ydinvoimalahankkeen tilanteeseen -- Kairaustöitä Lubiatowon dyyneillä - yhdellä vaihtoehtoisella sijaintipaikalla uuden ydinvoimalan rakentamiseksi Weherowossa, Pomeraniassa - Worley Parsons -yhtiön toimesta, joka on tehnyt rakennuskompleksin sijoitus- ja ympäristötutkimuksia - on onnistuttu viivästyttämään viikoilla ja kuukausilla - kiitos Greenpeacen tukemille hankkeen paikallisille vastustajille. On mahdollista että konsortio ei ehdi jättää hankkeesta YVA-raporttia määräaikaan tammikuun 2015 loppuun mennessä. YVA-raportista tulisi järjestää julkinen kuuleminen pian sen jälkeen, mahdollisesti kevään 2015 aikana. Ympäristölupapäätös on arvioitu saatavaksi vuoden 2016 loppupuolella. Lopullinen sijaintipäätös tultaneen tekemään vuosien 2017-2018 vaihteessa. Suurimpana ongelmana on jäljellä - tietenkin - "rahoitusmalli". PGE on onnistunut hankkimaan neljä "kumppani-osakasta" puolalaisten valtio-omisteistan yhtiöiden joukosta (energia-alalta ja kuparikaivos): ENEA, KGHM Polska Miedź ja TAURON Polska Energia. Yhtiöiden osakassopimukset eivät ole pätevät ennen kuin UOKiK, kuluttajien etua valvova valtion julkinen vahtikoira, on ne hyväksynyt. -- 14. Kanada: Ontario Power Generationin mukaan Darlingtonin riskit ovat hallinnassa -- Ydinenergiahankkeiden kustannukset Ontariossa ja muualla ovat olleet pahamaineisesti nousussa. Vuosituhannen vaihteen jälkeiset OPG:n Pickeringin A ja Bruce Powerin Bruce A -voimalayksiköiden peruskorjaustöiden kustannukset nousivat kauaksi alkuperäisistä kuluarvioista. http://www.thestar.com/business/2014/08/18/opg_says_darlington_risks_are_contained.html -- 15. "Keltakakun" jäljillä -- Kanadan uraanihistoriikki. Elliot Lake Ontariossa oli kerran maailman "uraanipääkaupunki". Kahdenkymmenen toimintavuoden kuluessa kolmekymmentä alueelle rakennettua kaivosjäteallasta petti vuotaen radioaktiivista jätettä ja kemiallisia myrkkyjä Serpent-joen valuma-alueelle ja siitä edelleen Huron-järveen. Vuoteen 1996 mennessä, jolloin kaivostoiminta viimein lopetettiin, toiminnasta oli aiheutunut 170 000 000 tonnia radioaktiivista jätettä. http://www.uranium-network.org/images/Canada/Yellowcake%20Series%20WS%2020092010.pdf -- 16. Smolensk: Venäläinen ydinvoimateollisuus valehtelee virallisissa asiakirjoissa -- Venäjän valtiollinen ydinvoimayhtiö Rosatom pitää yllä illuusiota ympäristöturvallisuudesta ja taloudellisesta kannattavuudesta viittaamalla jatkuvasti olemattomiin esteisiin vaihtoehdoille ja unelmoi "turvallisesta" ydinjätteestä julkisen kuulemisen asiakirjoissa koskien Smolenskin ydinvoimalaitoksen varustamista kokeellisella VVER-TOI-reaktorilla. Lue lisää: http://bellona.org/news/nuclear-issues/radioactive-waste-and-spent-nuclear-fuel/2014-09-russian-nuke-industry-lies-official-documents-build-new-reactors-smolensk -- 17. Sopimus ydinvoimalan rakennuttamisesta Puolaan -- Erikoisajoneuvoyhtiö PGE:n monialayhtiöstä teki 12.9.2014 sopimuksen Puolan ensimmäisen ydinvoimalaitoksen, PGE EJ1:n, rakennustöistä. Yhtiö voitti hankkeen pääsuunnittelijana toimimisesta käydyn tarjouskilpailun, jossa kilpailevana yhtiönä oli AMEC Nuclear UK Ltd. Sopimus nostaa PGE:n ennätykseen ydinvoimatuhlauslistalla tähän mennessä niinkin korkealla summalla kuin 1,3 miljardia Puolan zlotya (noin 300 miljoonaa euroa). Tiedotusvälineet ovat puhuneet nettosummasta, joten päälle tulee ainakin arvonlisävero. -- 18. Uutisia kuulemistilaisuudesta Venäjällä -- Ympäristöjärjestö Bellonan esittämät lähes 30 kysymystä jäivät ilman vastauksia tilaisuuden viivästymisen vuoksi pyöreänpöydän keskustelussa lokakuun puolivälissä koskien Kalininin ydinvoimalaitoksen ykkösreaktorin tehokapasiteetin lisäystä, mikä nostattaa huolta siitä, mahtaako Venäjän valtiollinen ydinenergiayhtiö Rosenergoatom tietää mihin se on ryhtymässä. Lue lisää: http://bellona.org/news/russian-human-rights-issues/access-to-information/2014-10-silence-greets-questions-posed-bellona-public-hearing-kalinin-nuclear-reactor-experiment -- 19. Kuolan ydinvoimalaitoksen nelosreaktorin käyttöiän jatkaminen: tarpeeton riski -- Lokakuun 11. päivästä lähtien kaikki neljä Kuolan ydinvoimalaitoksen reaktoria ovat olleet käytössä yli alunperin myönnetyn käyttöiän. Perjantaina lokakuun 10. päivänä päättyi reaktorin nro 4 käyttöaika. Kuolan ympäristökeskus pitää ydinvoimaloiden käyttöiän pitkittämistä riskinä ilman todellista tarvetta. Lue koko artikkeli: http://www.nuclear-heritage.net/index.php/Lifetime_extension_of_Kola_NPP_4th_reactor:_an_unnecessary_risk -- 20. Rosatomin toimille Suomessa lupa hallitukselta -- Uuden periaateluvan vaatineessa Fennovoima-jupakassa siitä, voiko Venäjän atomijätti Rosatom osallistua Fennovoiman Pyhäjoelle suunnitellun uuden ydinvoimalan rakennushankkeeseen, Suomen hallitus puolsi Rosatomin osallistumista. Hallitus äänesti asiasta syyskuun puolivälissä tuloksella kymmenen puolesta, seitsemän vastaan. Tämän seurauksena Vihreät jätti hallituksen. Vuonna 2010 Suomen eduskunta teki Hanhikiven ydinvoimalaitokseksi kutsutun hankkeen mahdolliseksi myöntämällä periaateluvan Fennovoiman suunnitelmille. Tuolloin saksalainen energiajätti E.on omisti yhtiön osakkeista 34 %, eikä venäläisiä tahoja ollut hankkeessa mukana. Kun E.on jätti hankkeen, rakennussuunnitelmat olivat kaatumaisillaan. Sitten Rosatom otti E.onin paikan ja omistaa nyt kolmanneksen Fennovoimasta. Lisäksi reaktorityyppi ja hankkeen mittasuhteet muuttuivat. Tämän jälkeen virallinen näkökanta kallistui sen puolelle, että hanke vaatii kokonaan uuden periaatepäätöksen - mikä tarkoitti merkittävää viivästystä hankkeelle. -- 21. EU myöntää tukea Hinkley Pointin ydinvoimalalle -- Alun alkaen EU-komissio nostatti vakavia epäilyksiä ranskalaisen atomijätti EDF:n suunnitellusta toteutushintasopimuksesta uuden ydinreaktorin rakentamiseksi Hinkley Pointiin Britanniassa. Esitettyä 17.6 miljardin punnan sopimusta epäiltiin mahdollisesti tuhlailevaksi ja laittomasti julkisia tukia hyödyntäväksi. Lopulta esitetty Britannian valtiontuki ydinvoimahankkeelle hyväksyttiin EU-komissiossa 8.10.2014. 35-vuotinen sopimus takaa minimituoton reaktorille. Britannian hallitus teki päätöksen maksaa EDF:lle 92,50 puntaa per MWh Hinkley Point C:stä, mikä on kaksinkertainen nykyiseen sähköntuotannon kokonaishintaan nähden. Itävallan hallitus ilmoitti valittavansa Euroopan tuomioistuimeen komission päätöksestä. Lue lisää: http://www.nuclear-heritage.net/index.php/PR:Stop_Hinkley_Comment_on_European_Commission_Go-ahead_for_%C2%A317.6bn_Hinkley_Deal -- 22. Sellafieldista vuoti valokuvia -- Ilmiantajan julkisuuteen vuotamat valokuvat, jotka osoittavat vuosikymmiä jatkuneen välinpitämättömyyden vaarallisten jätteiden käsittelyssä Sellafieldin ydinvoimala-alueella, on lähetetty Radiation Free Lakeland -järjestöltä Austrian Chancellorille. Valokuvat julkaistiin The Ecologist -lehdessä 27. lokakuuta otsikolla "Julkisuuteen vuotaneet valokuvat Sellafieldista tuovat ilmi massiivisen radioaktiivisen päästön uhan". Lue koko artikkeli: http://www.nuclear-heritage.net/index.php/Leaked_Photographs_Sellafield -- 23. Herätyskellot soivat Capenhurstille -- Radioaktiivisen uraaniheksafluoridin (UF6) vuoto herättää huolta Amerikan länsirannikon asukkaissa. Sunnuntaiyönä 26. lokakuuta Honeywellin uraaninrikastuslaitoksella Illinoisin Metropoliksella tapahtunut vuoto osoittaa selkeästi millaisia vaaroja kyseiset laitokset aiheuttavat. Useat raportit kertovat uraaniheksafluoridipilvestä ajelehtimassa poispäin rikastuslaitokselta. Uraaniheksafluoridi on erittäin myrkyllistä, reagoi voimakkaasti veden kanssa ja lisää useimpien metallien korroosioalttiutta. Lue koko artikkeli: http://www.nuclear-heritage.net/index.php/A_wake_up_call_for_Capenhurst -- 24. Tulevia tapahtumia -- (vain otteita, kerro meille tulevista tapahtumistanne seuraavaan uutiskirjeeseen) Lisää tapahtumia: http://upcoming.nuclear-heritage.net Lähettäkää rohkeasti meille paikallisten ja kansainvälisten tapahtumienne tietoja sekä nettisivua että NukeNewsia varten! 01/06/14-June '15: "Bure 365" - decentralized actions against nuclear 01/06/14-kesäkuu'15:"Bure 365" - laajalle hajautettua toimintaa Bureen suunniteltua ydinjätevarastointia vastaan (Ranska) 06/10/14-03/11/14: Uraanifilmifestivaali Scharfrichter Kinossa, Milchgasse 2, Passau (Saksa) syksy/talvi 2014: Jülichin ydintutkimuslaitoksen korkea-aktiivisen ydinjätteen kuljetukset USA:an & protestit (Saksa) 01/11/14-02/11/14: Berliner Energietisch'in energiakonferenssi (Saksa) 03/11/14-09/11/14: ATOMIC BALTIC network -projektin työpajatapaaminen hanketalolla, Am Bärental 6, Döbeln (Saksa) 07/11/14:         Muistotilaisuuksia useilla paikkakunnilla Sébastien Briatille - aktivistille, joka menehtyi 2004 jäätyään Castor-ydinjätekuljetusjunan ruhjomaksi 08/11/14 klo 11:  Seminaari "Verteilung von Radioaktivität in die/der                    Umwelt - tolerierbares Strahlenrisiko?" Harald- Koch-Haus, Steinstr. 48, Dortmund (Saksa) 14/11/14-17/11/14: Kansallinen huippukokous ydinvoimavapaan tulevaisuuden puolesta, kansallinen 4H-nuorten konferenssikeskus, 7100 Connecticut Ave., MD 20815, Chevy Chase (USA) 15/11/14:         maanlaajuinen ydinjätetoimintapäivä (Saksa) 15/11/14 klo 14:  Marssi Fessenheimin ydinvoimalaitosta vastaan Rathausplatzilla, Neuenburg (Saksa) 15/11/14 klo 18:  Työpaja "Radioaktivität in unserer Umwelt", paikkana "Nacht der Wissenschaft", Herrenhäuser Str. 2, rakennus 4113, huone A101, Hannover (Saksa) 17/11/14:         Konferenssi EU:n energiaunionista - "Kuinka                    kehittää energiapolitiikkaa Euroopan kilpailukyvyn                    parantamiseksi?" Charlemagne-talo, Euroopan komissio, Brysseli 26/11/14 klo 13:  Ydinjäteneuvoston seminaari järjestelykysymyksistä koskien rakenteita ja käytetyn ydinpolttoaineen loppusijoituksesta, Näringslivets hus, Storgatan 19, Tukholma (Ruotsi) 27/11/14 klo 20 CET:ATOMIC BALTIC network -projektin päivitys, Skype-konferenssi 28/11/14-30/11/14: kansainvälinen tapaaminen uraanikuljetuksista, Paul-Gerhardt-Haus, Friedrichstr. 10, Münster (Saksa) 29/11/14-30/11/14: Uraanisymposiumi, Niamey (Niger) 30/11/14:         "YES or NO, Trident still has to go – NOW!" -marssi Faslanen ydinsukellusvenelaitoksella (Britannia) 01/12/14-05/12/14: Kansainvälinen konferenssi säteilysuojelusta työsuojelunäkökulmasta: Työntekijöiden suojauksen parantaminen - aukkopaikat, haasteet ja kehitystyö, Wien (Itävalta) 24/01/15 klo 13:  "Wrap Up Trident!" Suurmielenosoitus, TBC, Lontoo (Britannia) 01/02/15-04/02/15: Lääketieteellisen seuran 48. tapaaminen Norfolkissa, Virginia Beach, VA (USA) 21/03/15 klo 11:  ydinjätekonferenssi, Volkshochschule, Wilhelmshöher Allee 19-21, Kassel (Saksa) 14/04/15-16/04/15: Maailman uraanihuippukokous, Québec (Kanada) 25/04/15-01/05/15: Eurooppalaiset toimintaviikot: tulevaisuus Tsernobylin ja Fukushiman jälkeen 12/05/15-15/05/15: "Innovation in the Third Millennium" -ydinvoimakonferenssi, Delta Winnipeg hotel, 350 St                   Mary Ave, Winnipeg, Manitoba (Kanada) 22/05/15 klo 14:  Kulttuurillinen vastarintajuhla kansalaisaktiivien ja Kulturelle Landpartie -järjestön organisoimana ydinjätelaitoksilla, Gorleben (Saksa) Kesä 2015:        Kävelytapahtuma ydinvoimavapaan tulevaisuuden puolesta Oakridgen ydinlaitokselta Hiroshimaan (USA                   & Japani) 12/07/15-16/07/15: Lääketieteellisen seuran 60. vuositapaaminen, Indianapolis, Indiana (USA) 2015:             Mahdollinen korkea-aktiivisen ydinjätteen Castor-junakuljetus Sellafieldista (Britannia) ja                   keskiaktiivisen jätteen kuljetus La Haguesta (Ranska) Gorlebeniin (Saksa) ja protesteja kuljetuksia vastaan 01/09/15-30/11/15: (arvioitu aika) Ympäristötuomioistuimen järjestämä kuuleminen SKB:n lupahakemuksesta ydinjätteen loppusijoituspaikan rakentaiseksi (KBS3-hanke), oikeustalo, Nacka (Ruotsi) 10/10/15 klo 11:  ydinjätekonferenssi, Volkshochschule, Wilhelmshöher Allee 19-21, Kassel (Saksa) http://www.nuclear-heritage.net/index.php/Bure_365 http://www.uraniumfilmfestival.org/de/programm/passau-2014 http://www.nuclear-heritage.net/index.php/Nuclear_Waste_Transport_to_Ahaus http://berliner-energietisch.net/images/Flyer_HO_final.pdf http://www.nuclear-heritage.net/index.php/Atomic_Threats_In_The_Baltic_Sea_Region/Working_meetings/Sixth_meeting http://www.lagatom.de/?p=3809 http://atommuell-alarm.info/home/termine/ https://content.sierraclub.org/grassrootsnetwork/sites/content.sierraclub.org.activistnetwork/files/teams/documents/Nuclear%20Summit%20Nov%202014.pdf http://ag-schacht-konrad.de/index.php?option=com_content&task=view&id=769&Itemid=189 http://vorort.bund.net/suedlicher-oberrhein/termine.php?year=2014&month=11 http://www.dienachtdiewissenschafft.de/themenfelder/alle-veranstaltungen/veranstaltung-details/title/80.html http://www.energyconference.eu http://www.nuclear-heritage.net/index.php/Atomic_Threats_In_The_Baltic_Sea_Region http://ag-schacht-konrad.de/index.php?option=com_content&task=view&id=769&Itemid=189 http://www-pub.iaea.org/iaeameetings/46139/orpconf2014 http://hps.org/meetings/meeting41.html http://ag-schacht-konrad.de/index.php?option=com_content&task=blogcategory&id=61&Itemid=273/ http://www.uranium2015.com http://www.nuclear-heritage.net/index.php/European_Action_Weeks_For_A_Future_After_Chernobyl_And_Fukushima_2015 http://crpa-acrp.org/conference/ http://www.bi-luechow-dannenberg.de/?page_id=9162 http://www.nuclear-heritage.net/index.php/Walk_For_A_Nuclear_Free_Future_2011-2015/Y-12_Nuclear_Facility_Oakridge-Hiroshima http://hps.org/meetings/meeting37.html http://www.nuclear-heritage.net/index.php/Gorleben_Castor_Resistance_in_Germany_2015 http://www.nonuclear.se/en/kalender/kbshuvudforhandling2012 http://ag-schacht-konrad.de/index.php?option=com_content&task=blogcategory&id=61&Itemid=273/ http://www.nuclear-heritage.net/index.php/European_Action_Weeks_For_A_Future_After_Chernobyl_And_Fukushima_2016 -- 25. NukeNews -uutiskirjeestä -- NukeNews on Nuclear Heritage Network -verkoston monikielinen uutiskirje. Se heijastelee kansainvälisesti verkostoituneiden ydinvoiman vastaisten aktivistien toimintaa, puheenaiheita ja kamppailuja. Aktivistit kirjoittavat ja kääntävät uutisjulkaisun artikkelit muun ydinvoiman vastaisen toimintansa ohella. Uutiskirje pyrkii pitämään sekä aktivistit että kiinnostuneen yleisön ajan tasalla. Kirjoituksesi ovat tervetulleita NukeNewsiin! Lähetä ne sähköpostitse osoitteeseen "news (at) NukeNews.nuclear-heritage.net". Kirjoitusten on oltava lyhyitä ja englanninkielisiä. Tekstin enimmäispituus on yksi kappale. Kirjoitus tarvitsee ytimekkään otsikon, ja se voi sisältää linkin verkkosivulle, jolla on lisätietoa. Määräaika kirjoituksille NukeNews-uutiskirjeen 16. numeroa varten on 7. joulukuuta 2014. Levitä sanaa ja katso lisätietoja NukeNews-uutiskirjeistä: http://NukeNews.Nuclear-Heritage.NET